Introducere în 
problematica conflictului 


Aţi trîntit vreodată ușa în urma dumneavoastră, ieșind furios 
din încăpere? Vi s-a întîmplat să vă simțiţi jignit de spusele ` 
cuiva? V-aţi certat cu mama? Dacă răspunsul este afirmativ 
pentru oricare din aceste întrebări, înseamnă că v-aţi aflat într-o 
situație conflictuală. A 

Aţi dorit vreodată să vă fi purtat în contextul conflictului și 
altfel decît ați făcut-o? Intr-un fel sau altul, ați avut conflicte 
toată viața și astfel v-aţi format, deja, anumite abilităţi de a le 
rezolva. Dacă doriți să mai învăţaţi cîteva, vă invităm să par- 
curgeți această carte. Ca indivizi cu nevoi, gusturi, opinii şi va- 
lori diferite sîntem expuși conflictelor. Problema este cum să le 
facem faţă. 

Conflictele pot sări gardul grădinii, după cum pot trece și gra- 
niţele țării; ele pot surveni şi după ce am făcut curat în bucătărie 
sau am depoluat mediul înconjurător. Ele pot implica relațiile 
noastre cele mai intime sau interacțiunile cele mai superficiale. 
Cînd oamenii nu pot tolera diferențele morale, culturale, religioa- 
se sau politice, conflictul este inevitabil și adeseori costisitor. 

Conflictul poate deschide căi largi de schimbare sau ne 
poate incita să ne implicăm. Abilităţile de rezolvare a conflic- 
telor nu garantează întotdeauna soluţia, dar pot face din conflict 
un prilej de a te cunoaște mai bine pe tine însuți și pe ceilalți. 

Mai întîi, să vedem ce se întîmplă cînd apare un conflict. Ce 
credeţi că se întîmplă atunci cînd un conflict este prost abordat 
sau ignorat? Încercaţi să vă gîndiţi la aceasta, ajutîndu-vă de 
lista de mai jos: 


anxietate singurătate 
retragere mînie înăbuşită 
amînare scăderea productivităţii 

neajutorare apatie 

confuzie resentiment 
deteriorare presiune sanguină 
negare stres 

despărțire oboseală 
escaladare agravarea bolii 
polarizare farfurii sparte! 


Dimpotrivă, ce credeți că se întîmplă atunci cînd un conflict 
este tratat cu competență? Consideraţi lista următoare: 


sentimentul desfășurării senzaţia succesului 
normale a evenimentelor 

confort senzaţia dezvoltării 
voie bună muncă în echipă 
vitalitate schimbare 

fericire creștere 
deschidere lărgirea relaţiilor 
eficiență pace 

sentimentul forței relaxare 

uşurare sănătate 
camaraderie somn fără griji. 


Conflictul poate fi pozitiv sau negativ, constructiv sau dis- 
tructiv, în funcţie de ceea ce facem noi din el. Categoric însă, 
conflictul este doar rareori static - el se poate schimba oricînd. 
Uneori putem să-i schimbăm cursul doar privindu-l în perspec- 

tivă. Putem să transformăm certurile chiar în 

Conflictul distracţie. Transformarea de această manieră a 
este o conflictului este totuși o arta, care necesită o 
oportunitate pregătire specială. Primul lucru pe care trebuie 
să-l învăţăm este că certurile noastre şi diferen- 

tele individuale fac parte din viaţă și că este o greşeală să eviți 

conflictul. Viaţa poate fi mai puţin dureroasă dacă învăţăm să 
anticipăm un conflict potențial și să îl tratăm în mod constructiv. 

Rezolvarea conflictelor depinde în mare măsură de con- 
știentizarea lor. Există indicii care variază de la evident la 
subtil; acestea sînt cheile conflictului, simptome, indicatori, 
stadii sau tipuri distincte ale conflictelor. 


TIPURI DE CONFLICTE 


Criza 


O criză este, fără îndoială, un simptom extrem de evident. 
Cînd cineva întrerupe o relație sau demisionează este clar că 
acolo există un conflict care probabil că nu a fost rezolvat. 

Violenţa este un semn indubitabil al crizei, întrucît cearta se 
înfierbîntă, iar oamenii întrec măsura și se lasă dominați de sen- 
timente. În timpul crizelor, comportamentul normal zboară pe 
fereastră. Se plănuiesc şi uneori se săvîrșesc acte nequgetate. 


Tensiunea 


Tensiunea este un alt simptom evident. Propria tensiune dis- 
torsionează percepția asupra altei persoane şi aproape toate 
acțiunile aceleia. Relaţia este afectată de atitudini negative și 
opinii fixe. Sentimentele pe care le ai față de cealaltă persoană 
se înrăutățesc semnificativ. Relaţia devine o sursă de îngrijorare 
permanentă. 

O situaţie tensionată este ca o căpiță uscată de fîn, care abia 
aşteaptă o scînteie ca să ia foc. Cînd doi soți stau la masă şi el 
spune: “Dă-mi sarea”, iar ea ripostează: “Nu-ţi mai place cum gă- 
tesc?”, este clar că ceva nelalocul lui a dus la acest schimb de re- 
plici. Poate că el a ajuns tîrziu acasă de cîteva ori și ea a tras niște 
concluzii, dar nu are suficiente motive ca să-i reproșeze deschis; 
este foarte posibil ca totul să fie doar o bănuială fără temei. 


Neînţelegerea 


Adeseori oamenii se înţeleg greșit unul pe altul, trăgînd con- 
cluzii eronate în legătură cu o situație, de obicei datorită comu- 

nicării neclare sau lipsei de legături între preopinenți. Uneori 
neînţelegerea survine pentru că situația provoacă irascibilitate 
cuiva. Gîndul îţi revine obsedant la același lucru. Percepţiile 
asupra problemei sînt alterate. 


Incidentele - 


Indiciul că te afli într-un conflict se relevă de obicei prin 
“fapte-minore. Se petrec unele lucruri mărunte care te întristează 
sau te irită un timp, pentru ca în cîteva zile să le uiţi. În exem- 
plul nostru cu “Dă-mi sarea” şi “Nu-ţi mai place cum gătesc?”, 
tensiunea ei și neînţelegerea ar fi putut fi precedate de mai 
multe incidente mici, cum ar fi, de exemplu, faptul că el a uitat, 
de cîteva ori, să-i telefoneze. “Să nu fac scandal pentru nimi- 
curi”, va fi gîndit ea atunci, dar aceste mici omisiuni i-au per- 
sistat în subconștient. Un incident poate fi, în sine, o problemă 
simplă, dar dacă este prost perceput poate fi escaladat. 


Disconfortul 


Disconfortul este sentimentul intuitiv că ceva nu e în ordine, 
chiar dacă nu poți spune ce anume. Acesta este un moment în 
care trebuie să-i acorzi atenție intuiție - de fapt, să te bucuri că 
l-ai sesizat. Întreabă-te: “Pot face ceva acum în această chesti- 
une?” Uneori îţi dai seama pe loc ce ai de făcut, dar alteori nu-ţi 
revine decît să aștepți în stare de alertă. 

Dacă învăţaţi cum să recunoașteți semnele Căutati 
disconfortului și ale incidentului și dacă reacțio- : 
nați cu promptitudine, puteţi, de cele mai multe 
ori, să evitaţi ca o situaţie să degenereze în tensi- 
une, neînțelegere sau criză. 


O- M 


Primul pas în arta rezolvării conflictului este de a 
privi conflictul ca pe o oportunitate și de a căuta in- 


diciile conflictului. 


indiciile 
conflictului 


